Мікалай Пінігін

**Мікала́й Мікала́евіч Піні́гін** ( 6 жніўня 1957, Ізюм, Харкаўская вобласьць, цяпер Украіна) — беларускі тэатральны рэжысэр, мастацкі кіраўнік Нацыянальнага акадэмічнага тэатру імя Янкі Купалы.

## Біяграфія
Нарадзіўся 6 жніўня 1957 году ў горадзе Ізюм (цяпер Харкаўская вобласьць, Украіна). У 1979 годзе скончыў тэатральны факультэт Беларускага тэатральна-мастацкага інстытуту па спэцыяльнасьці «Рэжысура тэлебачаньня» (Уладзімера Маланкіна, Віктара Карпілава). У 1979—1980 гадох працаваў рэжысэрам на беларускім тэлебачаньні. У 1980—1982 гадох працаваў артыстам Расейскага драматычнага тэатру імя Максіма Горкага (Менск). У 1982—1984 гадох на стажыроўцы ў якасьці рэжысэра ў Маскоўскім Малым тэатры. З 1985 году — рэжысэр Нацыянальнага акадэмічнага тэатру імя Янкі Купалы. У 1985—1987 гадох выкладаў на катэдры «Майстэрства актора й рэжысуры» Беларускай дзяржаўнай акадэміі мастацтваў. У 1995 годзе стажыраваўся ў парыскім тэатры Courant Fest. З 1998 году — рэжысэр Вялікага драматычнага тэатра ім. Г. А. Таўстаногава (Санкт-Пецярбург). Жыў у Санкт-Пецярбургу. У сьнежні 2008 году прызначаны галоўным рэжысэрам Нацыянальнага акадэмічнага тэатру імя Янкі Купалы.

### Пастаўленыя спэктаклі
;Мікалай Пінігін паставіў больш за 50 спэктакляў, сярод якіх
* 1984 «Жанчына з мора» Гэнрыка Ібсэна — Нацыянальны акадэмічны тэатар імя Янкі Купалы
* 1989 «Дракон» Яўгена Шварца — Нацыянальны акадэмічны тэатар імя Янкі Купалы
* 1989 «Эмігрант» Славаміра Мрожака — Нацыянальны акадэмічны тэатар імя Янкі Купалы
* 1990 «Тутэйшыя» Янкі Купалы — Нацыянальны акадэмічны тэатар імя Янкі Купалы
* 1992 «Дзіця з Віфлеему» — Тэатар-студыя кінаактора
* 1993 «Ідылія» Вінцэнта Дунін-Марцінкевіча — Нацыянальны акадэмічны тэатар імя Янкі Купалы
* 1996 «Сродак Макропуласа» Карэла Чапэка — Нацыянальны акадэмічны драматычны тэатар імя Якуба Коласа
* 1997 «Капрызы Марыяны» Альфрэда дэ Мюсэ — Вялікі драматычны тэатр імя Г. А. Таўстаногава
* 1998 «ART» Ясьміны Рэзы — Малы тэатр, г. Мінск, ВДТ імя Таўстаногава
* 1999 «Бедная Ліза» Мікалая Карамзіна — «Віртуёзы сцэны»
* 1999 «Каліфарнійская сюіта» Ніла Саймана — ВДТ імя Таўстаногава
* 1999 «Боты на тоўстай падэшве» Пятра Гладзіліна — прадзюсарскі цэнтр «Альфа-радыё»
* 2000 «Дотык» Патрыка Марбера — прадзюсарскі цэнтр «Альфа-радыё»
* 2000 «Хлусня на доўгіх нагах» Эдуарда дэ Філіпа — ВДТ імя Таўстаногава
* 2001 «Таленты і прыхільнікі» Аляксандра Астроўскага — ВДТ імя Таўстаногава
* 2002 «Вячэра з выдуркам» Франсіса Вэбера — Нікола-тэатар, «Альфа-радыё»
* 2002 «Касцюмер» Рональда Харвуда — ВДТ імя Таўстаногава
* 2003 «Бульвар злачынстваў» Эрыка-Эманюэля Шміта — Тэатар імя Я.Вахтангава, Масква
* 2003 «Чайка» Антона Чэхава — майстар-кляса, Клермон-Феран, Францыя
* 2004 «Матылёк» Пятра Гладзіліна — ВДТ імя Таўстаногава
* 2004 «Кацярына Іванаўна» Леаніда Андрэева — ВДТ імя Таўстаногава
* 2005 «Квартэт» Рональда Харвуда — ВДТ імя Таўстаногава
* 2006 «Эмігранты» Славаміра Мрожака — ВДТ імя Таўстаногава
* 2008 «Пінская шляхта» Вінцэнта Дунін-Марцінкевіча — Нацыянальны акадэмічны тэатар імя Янкі Купалы
* 2011 «Ноч на Каляды» Мікалая Гогаля — Нацыянальны акадэмічны тэатар імя Янкі Купалы
* 2012 «Местачковае кабарэ» паводле твораў Мар’яна Хемара, Юльяна Тувіма, Віктара Шалкевіча — Нацыянальны акадэмічны тэатар імя Янкі Купалы
* 2014 «Пан Тадэвуш» Адама Міцкевіча — Нацыянальны акадэмічны тэатар імя Янкі Купалы
* 2015 «Чайка» Антона Чэхава — Нацыянальны акадэмічны тэатар імя Янкі Купалы
* 2015 «Вельтмайстар-акардэон» Марка Мэрмана — Нацыянальны акадэмічны тэатар імя Янкі Купалы
* 2015 «ART» Ясьміны Рэзы — Нацыянальны акадэмічны тэатар імя Янкі Купалы
* 2016 «Дзьве душы» Максіма Гарэцкага — Нацыянальны акадэмічны тэатар імя Янкі Купалы
* 2017 «Школа падатка-плацельшчыкаў» Луі Вернэя ды Жоржа Бэра — Нацыянальны акадэмічны тэатар імя Янкі Купалы
* 2018 «Рэвізор» Мікалая Гогаля — Нацыянальны акадэмічны тэатар імя Янкі Купалы
* 2018 «Талерантнасьць» («Бог разьні») Ясьміны Рэзы — Нацыянальны акадэмічны тэатар імя Янкі Купалы
* 2019 «Кароль Лір» Ўільяма Шэксьпіра — Нацыянальны акадэмічны тэатар імя Янкі Купалы

## Узнагароды
* Дзяржаўная прэмія Рэспублікі Беларусь (за спэктакль «Тутэйшыя» Янкі Купалы, 1992)
* тэатральная прэмія БСТД імя Еўсьцігнея Міровіча ў намінацыі «За найлепшую рэжысуру» (спэктакль «Ідылія» Вінцэнта Дунін-Марцінкевіча, 1994, 1999)
* «Чалавек году Беларусі» ў намінацыі «Сцэна» 1994 году.

## Крыніцы

## Літаратура
* Пінігін Мікалай // Культуралогія: Энцыклапедычны даведнік. / Уклад. Дубянецкі Э. — Мн.: БелЭн, 2003. ISBN 985-11-0277-6

## Вонкавыя спасылкі
* Біяграфія на афіцыйным сайце Нацыянальнага акадэмічнага тэатру імя Янкі Купалы

Катэгорыя:Беларускія тэатральныя дзеячы
Катэгорыя:Беларускія тэатральныя рэжысэры
Катэгорыя:Нарадзіліся 6 жніўня
Катэгорыя:Нарадзіліся ў 1957 годзе
Катэгорыя:Нарадзіліся ў Харкаўскай вобласьці
Катэгорыя:Беларускія рэжысэры